**Likumprojekta “Grozījumi Augstskolu likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Augstskolu likumā” (turpmāk – projekts) mērķis ir:- definēt augstskolu tipoloģiju;- precizēt Satversmes sapulces kompetenci;- definēt valsts dibināto augstskolu padomi un tās kompetenci;- definēt senāta kompetenci;- precizēt normatīvo regulējumu attiecībā uz augstskolas rektoru;- precizēta augstskolas izdoto administratīvo aktu vai faktiskās rīcības apstrīdēšanas un pārsūdzēšanas kārtība; - izslēgt no Augstskolu likuma (turpmāk – likums) Augstākās izglītības padomi;- vienādot visā likumā terminoloģiju attiecībā uz zinātnes doktora grādu;Likumprojekts stāsies spēkā pēc tā izsludināšanas Latvijas Republikas Satversmē noteiktajā termiņā. Grozījumi, kas saistīti ar Augstākās izglītības padomes izslēgšanu, stāsies spēkā 2021.gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir izstrādāts, pamatojoties un ievērojot konceptuālā ziņojuma “Par augstskolu iekšējās pārvaldības modeļa maiņu”[[1]](#footnote-1) (turpmāk – ziņojums) ietverto risinājumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstākās izglītības institūciju uzdevumi un loma pēdējās desmitgadēs ir būtiski mainījušies un kļuvuši ievērojami plašāki: globalizācija, tehnoloģiju attīstība, strauji mainīgs darba tirgus pieprasījums, augstākās izglītības un zinātniskās institūcijas ir kļuvušas par attīstīto valstu inovāciju ekosistēmas galveno virzītāju, pieaugošs institūciju un lēmumu pieņemšanas caurspīdīgums, efektivitāte un atbildība augstākās izglītības un zinātnes finansējuma diversifikācija.Latvijas un ārvalstu ekspertu analīze un secinājumi rāda, ka neskatoties uz Latvijas augstskolu un zinātnes institūciju vērā ņemamo progresu un sasniegumiem atsevišķās jomās, tomēr sistēmiski netiek pilnībā izmantots augstskolu potenciāls. Lai paaugstinātu nozares starptautisko konkurētspēju, ir nepieciešami kompleksi strukturāli risinājumi, kas fokusējas uz trim pīlāriem: pārvaldība, finansējums un cilvēkresursi.Ir izkristalizējušies vairāki esošā pārvaldības modeļa trūkumi, un tie ir:- augstskolu augstāko amatpersonu izvirzīšanas un apstiprināšanas procedūras uztur augstskolu kā slēgtas sistēmas, jo vairumā gadījumu uz šīm amata pozīcijām var kandidēt tikai augstskolu personāla pārstāvji; pārvaldības sistēma, kas balstās tikai uz iekšējo struktūrvienību izvirzītiem amatu kandidātiem, veicina organizācijas iekšējo polarizāciju, piemēram, rektora amata pretendentus var izvirzīt tikai augstskolu personāls;- augstākās izglītības institūcijas (turpmāk – AII) iekšējie normatīvie akti daudzos gadījumos netiek ilgstoši aktualizēti, tajos noteiktās normas nereti netiek ievērotas, radot augstus riskus lēmumu leģitimitātei;-daudzos gadījumos augstskolu netiek veicināta akadēmiskā un zinātniskā personāla sadarbība ar augstskolu vadību, kas kavē akadēmiskā un zinātniskā personāla attīstības politiku veidošanu,[[2]](#footnote-2) kas negatīvi ietekmē akadēmiskā un zinātniskā darba kvalitāti; -AII darbība līdz šim ir bijusi ārējos normatīvajos aktos detalizēti reglamentēta. Lai mazinātu ārējā un iekšējā regulējuma slogu, ir nepieciešams ieviest un nostiprināt profesionālu iekšējās pārvaldības institūciju – augstskolas padomi. Augstskolas padomei jānodrošina uz labas pārvaldības principiem balstīta augstskolu iekšējā pārvaldības sistēma un saimnieciski pamatotu lēmumu pieņemšana.Izglītības un zinātnes ministrija (turpmāk – ministrija) ziņojumā ir izstrādājusi risinājumus esošā pārvaldības modeļa trūkumu novēršanai.Pēc ziņojuma apstiprināšanas Ministru kabinetā ministrija, pamatojoties uz ziņojumu, ir sagatavojusi šo projektu, kas attiecināms uz augstākās izglītības institūciju tipoloģiju, definējot jēdzienu „augstskola” un nosakot augstskolu tipus – universitāte, lietišķo zinātņu augstskola un mākslas un kultūras augstskola, kā arī nosakot atbilstības kritērijus universitātes, augstskolas un mākslas un kultūras augstskolas statusa iegūšanai. Atbilstoši ziņojumam likums tiks papildināts ar normatīvo regulējumu attiecībā uz augstskolu padomi, nosakot tās locekļu skaitu un sastāvu, pilnvaru termiņu, atbildīgo institūciju prasību noteikšanai padomei un tās locekļiem,  atlases kārtību, padomes kompetenci u.c. ar padomes darbu augstskolā saistītiem jautājumiem. Tiks mainītas likuma normas par rektora ievēlēšanas kārtību augstskolā, nosakot, piemēram, ka rektora amata pretendentus atklātā starptautiskā konkursā atlasa augstskolas padome un kārtējās rektora vēlēšanas augstskola rīko vismaz trīs mēnešus pirms rektora pilnvaru beigām.Projekts paredz arī Augstākās izglītības padomes izslēgšanu, tās funkcijas nododot Studiju kvalitātes komisijai un Latvijas Zinātnes padomei. Projekta būtiskākie grozījumi ir šādi:1. un 2.pants paredz visā likumā vienādot terminoloģiju attiecībā uz vārdu savienojuma "zinātnes doktora grāds" lietojumu, ievērojot, ka piešķiramā doktora zinātniskā grāda nomenklatūru un doktora zinātniskā grāda oficiālo saīsinājumu nosaka Ministru kabineta 2005. gada 27. decembra noteikumu Nr. 1001 "Doktora zinātniskā grāda piešķiršanas (promocijas) kārtība un kritēriji" 31.punkts nosaka, ka lēmumu par grāda – zinātnes doktors (*Ph.D.*) – piešķiršanu vai atteikumu piešķirt grādu padome pieņem ar balsu vairākumu, aizklāti balsojot. Projekta 3.pants paredz jaunus augstskolas uzdevumus, noteikt augstskolu tipoloģiju un augstskolām izvirzāmos kritērijus, kā arī nostiprināt augstskolu veidu tulkojumus angļu valodā, kas atspoguļosies Augstskolu likuma oficiālajā tulkojumā. Tas ir nepieciešams, lai ārējā normatīvā aktā būtu noteikts augstskolām saistošs nosaukumu lietojums, lai netiktu maldināti ārvalstu sadarbības partneri un ārvalstu studenti par augstskolas veidu. Projekta 3.panta 33.daļa paredz noteikt deleģējumu Ministru kabinetam noteikt šā panta 3, 31 un 32 daļās minēto kritēriju piemērošanu šā panta 21 daļā noteiktajiem augstskolu veidiem, kā arī noteikt kārtību, kādā izvērtē šā panta 3, 31 un 32 minētos kritērijus. Projekts paredz nostiprināt arī augstskolu stratēģisko specializāciju, kas ir jādefinē augstskolu attīstības stratēģijās, kuru saskaņošanas procesā jānodrošina visu iesaistīto pušu līdzdalība, t.sk. plānošanas reģionu, nozaru ekspertu padomju un profesionālo asociāciju, kā arī nozaru ministriju līdzdalība. Šāda prakse tika uzsākta jau 2016.gadā, bet ir pilnveidojama un nostiprināma, attiecinot uz nākamo plānošanas periodu. Ministrija izstrādās vadlīnijas augstskolu attīstības stratēģiju izstrādei, t.sk. ietverot jautājumu par augstskolas stratēģiskās specializācijas noteikšanu.Projekta pārejas noteikumu 53. punkts paredz izslēgt augstskolu no Augstskolu reģistra, ja tā nenodrošina atbilstību likumā universitātei, lietišķo zinātņu augstskolai vai mākslas un kultūras augstskolai noteiktajiem kritērijiem. Ministrija veido izglītības kvalitātes monitoringa sistēmu, kurā tiks izveidota atbilstoša sadaļa šo atbilstības kritēriju monitoringam, t.sk. iestrādājot agrīnās brīdināšanas sistēmu. Savukārt izstrādājot institucionālās akreditācijas sistēmas ietvaru, tiks paredzēts atbilstības kritēriju izvērtēšanas cikls, kas būs identisks institucionālās akreditācijas ciklam. Atbilstības kritērijos tiek nostiprināts augstākās izglītības politikas mērķis – nostiprināt pētniecībā balstītu augstāko izglītību, paredzot, ka pētniecības kvalitāte ir kritērijs ar lielāku ietekmi nekā studējošo skaits. Atbilstības kritērijos ir noteikta arī pētniecības atbilstība starptautiska līmeņa prasībām, ar to saprotot ministrijas organizēto zinātnisko institūciju darbības starptautisko novērtējumu. Studējošo skaita kritērijs netiek attiecināts uz tām monoprofila augstskolām, kuru darbība ir uzsākta starpvalstu līgumu ietvaros un tām, kuras sniedz šauras nišas izglītības pakalpojumus. Likumprojekta pārejas noteikumu 53.punkts paredz trīs gadu termiņu augstskolām sasniegt atbilstības kritērijus. Projekta 6.pants paredz likuma 9.pantu papildināt ar daļām, nosakot studiju kvalitātes komisijas definīciju un tās lēmuma apstrīdēšanas un pārsūdzēšanas kārtību, jo tiek paplašināta Studiju kvalitātes komisijas kompetence, t.i. tiek paredzēts, ka tā pieņems lēmumus arī par augstskolu un koledžu akreditāciju, kas līdz šim bija Augstākās izglītības padomes kompetence.Projekta 7.pants paredz papildināt likuma 10. pantu ar jaunu daļu, kas nosaka kārtību, kādā valsts dibināta augstskola izstrādā satversmi. Tāpat ar šo normu paredzēts noteikt augstskolas pārstāvības un vadības institūcijas un lēmējinstitūcijas, to sastāvu, locekļu atlases, ievēlēšanas, iecelšanas, apstiprināšanas, atcelšanas kārtību, kā arī citus ar augstskolas iekšējo pārvaldi saistītos jautājumus. Ar projekta pantu paredzēts noteikt kārtību, kādā tiks apstiprinātas valsts dibināto augstskolu, Latvijas Nacionālās aizsardzības akadēmijas, kā arī privātpersonu dibināto augstskolu satversmes un grozījumi tajās. Likuma 10.panta 5.daļa tiks izteikta jaunā redakcijā, nosakot kārtību, kādā personas, kuras nav augstskolas personāla sastāvā, augstskolas izdotos administratīvos aktus vai faktisko rīcību var apstrīdēt un pārsūdzēt. Projekta 9.pants paredz precizēt augstskolu galvenās lēmējinstitūcijas. Projekta 10.pants paredz izteikt 14.panta pirmo daļu jaunā redakcijā. Projekta 11.pants paredz papildināt likumu ar 14.1 un 14.2 pantu, ieviešot jaunu padomi – augstskolas padomi, kā arī nosakot tās kompetenci. 143. pants paredz papildināt likumu ar padomes locekļu atlases un nominēšanas kārtību valsts dibinātās augstskolās.Projekta 12. un 13.pants precizē likuma regulējumu attiecībā uz senātu. Izvērtējot patreizējo situāciju un izveidojušos praksi, jaunā redakcijā ir likuma 17.pants „Rektors” (projekta 14.pants). Projekts paredz deleģējumu Ministru kabinetam noteikt valsts augstskolas rektora amata pretendentu pieteikšanās nosacījumus, kārtību kādā atlasa un vērtē pretendentus, kā arī kārtību, kādā ieceļ amatā un atceļ no amata valsts augstskolas rektoru. Projekta 17. pants papildināts ar jaunu regulējumu par augstskolu struktūrvienību veidošanu un regulējumu, kas nosaka, augstskolu struktūrvienību vadītāju atlasi un iecelšanas termiņus.Projekta 18. pants nosaka kārtību, kādā augstskolas personāls var apstrīdēt un pārsūdzēt augstskolu izdotos administratīvos aktus vai faktisko rīcību.Projekta 21. pants definē valsts dibinātu augstskolu administratīvo personālu un prorektoru apstiprināšanas kārtību.Ar projektu ir paredzēts papildināt likuma 64.3 pantu, kas ir pārcelta no likuma IX nodaļas un kas nosaka pārskata par augstskolas un koledžas darbību sagatavošanas un iesniegšanas kārtību (projekta 27.pants).Projekts paredz izslēgt nodaļu „Augstākās izglītības padome” (29.pants). Tiek izslēgta arī Augstskolu likuma 55.panta otrā daļa, kas nosaka studiju programmu kvantitatīvos ierobežojumus, jo šī procedūra rada lieku administratīvo slogu augstskolām un ir attiecināti tikai uz akadēmiskajām studiju programmām. Bez tam Augstākās izglītības padomes sniegtajam atzinumam ir tikai informatīvs raksturs studiju programmu licencēšanas vai studiju virzienu akreditācijas procesā.Augstākās izglītības padomes funkcijas, kuru nodošana nav paredzēta citai institūcijai, tiek izslēgtas, jo pēc būtības dublē darbības, ko veic ministrija, attiecīgās nozaru ministrijas vai akreditācijas aģentūra.Projekta 30.pants paredz papildināt likumu ar vairākiem pārejas noteikumiem, kuri nodrošinās jaunā normatīvā regulējuma ieviešanu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstskolas, studējošie, studēt gribētāji |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem – nav.Samazināsies administratīvais slogs Saeimai, augstskolu satversmes vairs netiks apstiprinātas ar likumu.Samazināsies administratīvais slogs Ministru kabinetam, jo tas vairs neapstiprinās valsts dibināto augstskolu satversmes.Pieaugs administratīvais slogs Latvijas Zinātnes padomei (LZP), jo Augstākās izglītības padomei noteiktās funkcijas attiecībā uz profesoru padomju apstiprināšanu un to darbības pārraudzību tiks nodotas Latvijas Zinātnes padomei, kas ar šī gada 1.jūliju tiks reorganizēta kā vadošā zinātnes politikas īstenošanas iestāde. Pieaugs administratīvais slogs Studiju kvalitātes komisijai, kuras darbību nodrošina Akadēmiskās informācijas centrs (AIC), kurš kopš 2018.gada beigām ir iekļauts Eiropas kvalitātes nodrošināšanas aģentūru reģistrā (EQAR). Likuma 70.panta devītajā daļa paredz, ka Augstākās izglītības padome pieņem lēmumu par augstskolu akreditāciju kopumā. Pēc Augstākās izglītības padomes likvidācijas šo funkciju paredzams nodot Studiju kvalitātes komisijai. Valsts uzdevums ir stiprināt AIC kapacitāti augstākās izglītības kvalitātes nodrošināšanai. Ņemot vērā, ka laika posmā līdz 2027.gadam ir jānodrošina gan kārtējais studiju virzienu akreditāciju cikls, gan jāsagatavo un jāuzsāk pāreja uz ciklisku institucionālo akreditāciju, AIC darba apjoms ievērojami palielināsies.Pieaugs administratīvais slogs valsts dibināto augstskolu senātam, jo tam būs papildus funkcijas, kas noteiktas projekta 13. pantā, piemēram, tādas kā saskaņot augstskolas padomes nolikumu.  |
| 3. | Administratīvo izmaksu monetārs novērtējums | Attiecībā uz administratīvo slogu, kas palielināsies LZP un Studiju kvalitātes komisijai, kuras darbību nodrošina AIC, attiecīgās papildus izmaksas gadā ir personāla izdevumiem, tie ir 22 000 *euro* gadā LZP un 97 318 *euro* AIC un tos ir paredzēts segt ministrijas resora esošo līdzekļu ietvaros, likvidējot budžeta programmu 03.08.00 “Augstākās izglītības padome”.Pārresoru koordinācijas centram būs jāveic atlase daļai no Padomes locekļiem, tiem, kas nav pašu augstskolu pārstāvji. Kandidātu atlases process tikts nodrošināts institūcijām piešķirto valsts budžeta līdzekļu ietvaros.Attiecībā uz augstskolu papildus izdevumiem, ministrija novirzīs pieejamā finansējuma atlikumu no Eiropas Savienības struktūrfondu darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" augstskolu iekšējās pārvaldības modeļa maiņas ieviešanas atbalstam.  |
| 4. | Atbilstības izmaksu monetārs novērtējums | Šobrīd izmaksas nav nepieciešams aprēķināt, jo trīs gadu posms ir noteikts ar nolūku, lai sniegtu ministrijai, akreditācijas aģentūrai un augstskolām iespēju izvērtēt atbilstību un nepieciešamos pasākumus, kā arī ņemt vērā šo informāciju plānojot tālākās investīcijas konsolidācijas un attīstības risinājumiem augstākās izglītības sektorā. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0  | 0 | 0 | 0  |
| 2.1. valsts pamatbudžets | 0 | 0  | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojektā paredzētās augstākās izglītības sektora pārvaldības racionalizācijas ietvaros (Augstākās izglītības padomes likvidācija un tai noteikto funkciju pārdale citām institūcijām – Latvijas zinātnes padomei un Akadēmiskajam izglītības centram) Izglītības un zinātnes ministrijas budžetā plānota finansējuma pārdale starp budžeta apakšprogrammām – 2021.gadā un turpmāk ik gadu pārdalot finansējumu 119 318 *euro* apmērā no budžeta apakšprogrammas 03.08.00 „Augstākās izglītības padome” uz apakšprogrammu 42.09.00 „Latvijas Zinātnes padome” 22 000 *euro* apmērā un apakšprogrammu  03.13.00 “Studiju virzienu akreditācija” 97 318 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms uz projektu.  |
| 8. Cita informācija | Likumprojekts tiks īstenots piešķirto valsts budžeta līdzekļu ietvaros.Augstskolu iekšējās pārvaldības modeļa maiņas ieviešanas atbalstam, ministrija novirzīs pieejamā finansējuma atlikumu no Eiropas Savienības struktūrfondu darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Jauna regulējuma izstrāde: 1) Ministru kabineta noteikumi, kas nosaka prasības augstskolas padomes izveidei un augstskolas padomes loceklim, augstskolas padomes darbības pamatprincipus, kārtību, kādā atklātā konkursa procedūras ietvaros atlasa augstskolas padomes locekļa kandidātu, ieceļ un atceļ augstskolas padomes locekli, kā arī institūcijas, kas piedalās augstskolu padomes locekļu kandidātu atlasē; 2) Ministru kabineta noteikumi, kas nosaka valsts augstskolas rektora amata pretendentu pieteikšanās nosacījumus, kārtību kādā atlasa un vērtē pretendentus, kārtību, kādā ieceļ amatā un atceļ no amata valsts augstskolas rektoru, kā arī komisijas, kas izskata ierosinājumu par valsts dibinātas augstskolas rektora atcelšanu, izveides kārtību un kompetenci;3) Ministru kabineta noteikumi, kas nosaka prasības Latvijas Nacionālās aizsardzības akadēmijas akadēmiskā personāla kvalifikācijai;4) Ministru kabineta noteikumi, kas nosaka kārtību un termiņu, kādā augstskolas un koledžas sniedz ministrijai pārskatu par savu darbību. 5) Ministru kabineta rīkojumi, ar kuriem tiek apstiprināti valsts dibināto augstskolu iekšējās pārvaldības modeļi.   Grozījumu veikšana: 1) Zinātniskās darbības likumā (ieviešot zinātnes doktora grādu *(Ph.D);* pārskatīt regulējumu par zinātniskos institūciju starptautisko novērtējumu, iekļaujot tajā doktora studiju programmu novērtējumu attiecībā pret īstenojamo zinātnes nozari un zinātniskās darbības rezultātus tajā, kā arī zinātnisko institūciju, tostarp arī augstskolu, atbilstību pētniecības organizācijas statusam);2) Ministru kabineta 2018. gada 11. decembra noteikumi Nr.  794 “Augstskolu un koledžu akreditācijas noteikumi” (grozījumi saistīti ar Augstākās izglītības padomes likvidāciju un līdz ar to akreditācijas lēmumu pieņem Studiju kvalitātes komisija, kuras lēmumu vairs neapstrīdēs Izglītības un zinātnes ministrijā, bet uzreiz AIC un AIC lēmumu varēs pārsūdzēt tiesā APL noteiktajā kārtībā);3) Ministru kabineta 2018. gada 11. decembra noteikumi Nr.  793 “Studiju virzienu atvēršanas un akreditācijas noteikumi” (grozījumi saistīti ar Augstākās izglītības padomes likvidāciju);4) Ministru kabineta 2018. gada 11. decembra noteikumi Nr.  795 “Studiju programmu licencēšanas noteikumi” (grozījumi saistīti ar Augstākās izglītības padomes likvidāciju);5) Ministru kabineta 2013. gada 16. aprīļa noteikumi Nr.202 “Kārtība, kādā izsniedz valsts atzītus augstāko izglītību apliecinošus dokumentus” (grozījumi saistīti ar Augstākās izglītības padomes likvidāciju);6) Ministru kabineta 2010. gada 23. novembra noteikumi Nr.1072 “Uzraudzības komitejas nolikums” (grozījumi saistīti ar Augstākās izglītības padomes likvidāciju);7) Ministru kabineta 2015. gada 18. augusta noteikumi Nr. 479 “Darbības programmas "Izaugsme un nodarbinātība" 8.2.4. specifiskā atbalsta mērķa "Nodrošināt atbalstu EQAR aģentūrai izvirzīto prasību izpildei" īstenošanas noteikumi” (grozījumi saistīti ar Augstākās izglītības padomes likvidāciju);8) Ministru kabineta 2017. gada 22. augustā noteikumi Nr. 487“Darbības programmas "Izaugsme un nodarbinātība" 8.3.6. specifiskā atbalsta mērķa "Ieviest izglītības kvalitātes monitoringa sistēmu" 8.3.6.2. pasākuma "Izglītības kvalitātes monitoringa sistēmas izveide" īstenošanas noteikumi” (grozījumi saistīti ar Augstākās izglītības padomes likvidāciju);9) Ministru kabineta 2012. gada 17. janvāra noteikumi Nr.62 “Latvijas un Šveices sadarbības programmas grantu shēmas "Šveices pētnieku aktivitātes Latvijā" apakšprojektu iesniegumu atklāta konkursa nolikums” (grozījumi saistīti ar Augstākās izglītības padomes likvidāciju).6) Valsts dibinātu augstskolu satversmes būs jāatzīs par spēku zaudējušām |
|  | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama (skatīt nākamo punktu). |
| 2. | Sabiedrības līdzdalība projekta izstrādē | Izstrādājot ziņojumu, tas tika apspriests diskusijās ar sociālajiem partneriem:-2020. gada 11. janvārī ar Latvijas Studentu apvienības domi;-2020. gada 12. janvārī ar Latvijas Koledžu asociāciju;-2020. gada 15. janvārī ar Kultūras ministriju, Veselības ministriju un Zemkopības ministriju;-2020. gada 16. janvārī ar Latvijas Universitāšu asociāciju, Rektoru padomi un Latvijas Studentu apvienību. |
| 3. | Sabiedrības līdzdalības rezultāti | Ziņojuma sabiedriskas apspriedes gaitā saņemtie iebildumi un priekšlikumi tika izvērtēti, daļēji ņemti vērā un iestrādāti ziņojumā (skatīt ziņojumam pievienoto izziņu par saņemtajiem iebildumiem un priekšlikumiem).  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, augstskolas, Ministru kabinets, AIC, Latvijas Zinātnes padome, Augstākās izglītības padome  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde ietekmē cilvēkresursus, ka arī tie ir nepieciešami funkciju vai uzdevumu īstenošanai.Tiks veidota augstskolu padome - padomes kompetence un darbības joma ir noteikta likumprojekta 10.pantā. Tiek likvidēta Augstākās izglītības padome (likumprojekta 24. pants). |
| 3. | Cita informācija |  |

Izglītības un zinātnes ministre I. Šuplinska

Akmentiņa, 67047816

inga.akmentina@izm.gov.lv

v\_sk. = 2901

1. Konceptuālais ziņojums atbalstīts ar Ministru kabineta 2020.gada 4.marta rīkojumu Nr.94. [↑](#footnote-ref-1)
2. Jauno zinātnieku integrācija augstskolās, <http://www.aip.lv/ESF_par_projektu.htm> [↑](#footnote-ref-2)